Deobandi-bevegelsen
Store norske leksikon,Religion og filosofi,Religioner og livssyn,Islam,Retninger i islam
Deobandi-bevegelsen, muslimsk reformbevegelse med utgangspunkt i byen Deoband nord for Delhi i India. I dag har bevegelsen utbredelse over hele Sør-Asia og blant muslimske innvandrere i Vesten.
Den teologiske høyskolen i Deoband ble grunnlagt i 1867, og tradisjonell religiøs opplæring ble effektivisert ved at man tok i bruk undervisningsmetoder kjent fra det britiske undervisningssystemet. Målet var å styrke islamsk tro og praksis i en tid med fremmedstyre og store sosiale endringer. Deobandi-skolen ble en suksess, og lignende skoler ble opprettet over hele kontinentet, etter hvert også i Storbritannia og Vesten. Deobandi-bevegelsens ulama har også engasjert seg politisk. Les mer i Store norske leksikon Religion i India islams historie islam